Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Vieraani on oppinut tekemään yhteistyötä enkelien kanssa -
saadakseen uutta luovia ihmeitä.
Hän on tutkinut Raamatusta, miten se tehdään.
Hän on kokenut ihmeitä, joissa joku saa uuden silmän -
tai joku toinen herää kuolleista.
Hän sanoo, että jokainen tosiuskova voi oppia toimimaan enkelien kanssa.
Kiinnostaako tämä ketään teistä?
Jerame, olit tyypillinen yliopisto-opiskelija.
Tykkäsit juomisesta ja villeistä bileistä.
Elämäsi oli menossa kovaa vauhtia väärään suuntaan.
Sitten joku kutsui sinut kokoukseen, joka taisi käsitellä kutsumusta.
Kerro siitä.
Menin kokoukseen San Franciscossa. ―Oliko siellä paljon ihmisiä?
40 000 nuorta aikuista. ―Eli siis oli.
He paastosivat ja rukoilivat herätystä Amerikkaan. ―Olit siellä mukana.
Mitä koit siellä? ―Pyhä Henki kastoi minut tulella.
Sitä kesti kolme päivää. ―Kerro, miltä se tuntui.
Se tapahtui, kun rukoilimme Herran voitelua. Ilmapiiri muuttui.
Heidi Baker palveli siellä rukouksessa.
Kun hän rukoili, tunsin Jumalan tulen tulevan konkreettisesti ylleni.
Minusta todella tuntui, että olin tulessa. Sitä kesti kolme päivää.
Niiden aikana vapauduin huumeista ja alkoholista ongelmitta.
En käynyt katkaisuhoidossa enkä ole enää ikinä koskenut niihin.
Tiedän, mitä tuo tuli teki sinulle. Se liittyy Jumalan suunnitelmaan.
Jerame on pitänyt Kalifornian San Diegossa -
200 kokousta peräjälkeen.
Viikko ennen ensimmäistä kokousta ystäväni James Goll, -
joka on myös vieraillut ohjelmassani, profetoi hänelle. Mitä hän sanoi?
Viimeiset 200 päivää olemme pitäneet Tulen ja kunnian vuodatus -kokouksia.
Kokoussarjaa edeltävänä viikonloppuna eli viime tammikuussa -
James Goll alkoi profetoida minulle ja vaimolleni eräässä konferenssissa.
Hän sanoi Herran näyttäneen, että Jumalan tuli laskeutuisi -
Kanadan Vancouverista aina Meksikoon asti.
Se osuisi ensimmäisenä San Diegoon ja leviäisi sieltä kaikkialle maailmaan.
Hän ei tiennyt, että konferenssimme oli alkamassa seuraavalla viikolla.
Loppu onkin historiaa. Jumalan tulen vuodatus ei ole sen jälkeen loppunut.
Mitä hän sanoi siitä? ―Että Jumala aloittaisi "Länsirannikon rytinän".
"Länsirannikon rytinän". Pidän tuosta termistä!
Jumala on voimakkaasti läsnä kokouksissanne. Mitä siellä tapahtuu?
Jumalan läsnäolo on siellä todella väkevänä ja painavana.
Tiedämme, että Jumala on läsnä kaikkialla samaan aikaan, -
mutta läsnäolo ei ole aina yhtä väkevää. Olemme kokeneet -
Jumalan väkevää läsnäoloa ja nähneet Hänen kirkkautensa.
Ilta toisensa jälkeen Jumalan tuoksu tulee huoneeseen.
Ylistyksen aikana ihmisten käsiin tulee öljyä ja kultaa.
Uskomme sen olevan ulkoinen merkki sisäisestä Jumalan voitelusta.
Näemme sen toimivan sekä kokouksissa että kaduilla.
Tämä asia innostaa minua. Hän vie koko porukan ulos kaduille.
He ovat aivan tavallisia ihmisiä kuten sinä ja minä.
Mitä he tekevät kaduilla?
Viime viikolla meillä oli juuri aktio.
Murtuneita luita ja kuuroja korvia paranee. ―He eivät ole ammattilaisia!
He saarnaavat kauppakeskuksissa.
Kun he alkavat saarnata, tapahtuu ihmeitä ja ihmisiä pelastuu.
Kerro siitä, kun näit ensi kertaa enkelin, joka näytti oikealta ihmiseltä.
Raamattu sanoo, että saatamme pitää enkeleitä vieraana tietämättämme.
Joskus he näyttävät aivan ihmisiltä. ―Vaimoni ja minä olimme treffeillä.
Ajoimme kohti Vancouverin keskustaa, -
kun näimme jalkakäytävällä miehen, joka kulki kyynärsauvojen varassa.
Hän laahasi toista jalkaansa ja näytti pahasti loukkaantuneelta.
Päätimme rukoilla hänen puolestaan. Pysäytimme auton tien sivuun.
Kun hän tuli risteyksen yli, menimme hänen luokseen.
Sanoimme uskovamme Jeesukseen ja pyysimme lupaa rukoilla, -
jotta hän saisi ihmeen. Hän antoi luvan. Kysyimme, mikä häntä vaivasi.
Vika oli lantiossa. Laskimme kätemme hänen ylleen ja rukoilimme.
Sitten pyysin häntä tekemään jotain, mitä ei ollut ennen pystynyt tekemään.
Hän nosti paidanhelmaansa. Hänellä ei ollut lainkaan lantiota!
Uskoni valui kuin viemäristä alas. Ajattelin: "Hyvä yritys, mennään."
Mies halusikin rukoilla puolestamme.
Mielenkiintoista. Mies, jota yritimme parantaa, rukoilisikin puolestamme.
Rukoillessaan hän alkoi profetoida sydäntemme salaisuuksia -
ja laski yllemme Jumalan tulen ja voitelun. Tunsimme sen selvästi.
Luulin, että hän olisi alkanut itkeä ja tullut uskoon rukouksemme kautta.
Tilanne kuitenkin päättyi niin, että minä ja vaimoni nyyhkytimme.
Lopuksi halasimme miestä ja annoimme hänelle käyntikorttini.
Käännyimme hetkeksi, ja sillä aikaa hän katosi.
Nousin autosta ja yritin etsiä häntä.
Herra sanoi minulle, etten tulisi löytämään häntä, sillä hän oli enkeli.
Jakeissa Hepr. 13:1―2 sanotaan, että meidän pitäisi aina olla -
ystävällisiä ja rakastavia vieraita kohtaan, he saattavat olla enkeleitä.
Jumala koettelee näin sydäntämme.
Tämän kohtaamisen seurauksena aloit tutkia enkeleitä.
Kerro jotain, mitä emme ehkä tiedä.
Tämä on parhaita löytöjäni. Raamattu sanoo: "Jos Jumala on puolellamme, -
kuka voi olla meitä vastaan?" Kaikki eivät tiedä, kuka on heidän puolellaan.
Ymmärsin muun muassa, että kun Jumala heitti saatanan taivaasta, -
saatana otti mukaansa vain kolmanneksen enkeleistä.
Se tarkoittaa, että puolellamme on kaksi kertaa enemmän enkeleitä -
kuin paholaisen puolella.
Jumala näytti, että annamme voimaa sille, mihin keskitymme.
Anteeksi. Se oli niin väkevää puhetta, että saat sanoa sen uudestaan.
Annat voimaa sille, mihin keskityt. Jos haluat nähdä enkelien toimivan, -
keskity Kuningas Jeesukseen. Silloin kaikki Hänen valtakuntaansa liittyvä -
tulee luonnostaan sinua kohti. Se on yksi läheisen Jumala-suhteen eduista.
Olet alkanut keskittyä enkeleihin. Näetkö siis paljon enkeleitä?
Näen enkeleitä lähes joka kerta saarnatessani ja joskus myös kotona.
Jumala herättää huomioni valolla, tai tunnen enkelin läsnäolon.
Silloin tiedän kysyä Pyhältä Hengeltä, millainen enkeli on kyseessä.
Haluan oppia tekemään yhteistyötä parantavien enkelien kanssa, entä te?
Yliluonnollista! jatkuu pian.
Yliluonnollisuudella ei ole rajoja, -
ja nyt voit saada yliluonnollisen läpimurron missä ja milloin vain.
ISN on saatavana mobiililaitteisiin ja älytelevisioihin.
Raamatun sanoma ei ole muuttunut, mutta elämme 2000-lukua, -
ja se, miten saamme kuulla Jumalan ihmeistä, on muuttunut.
ISN päästää voidellut ohjelmamme pois television kahleista.
Näin voit katsoa, mitä haluat, milloin ja missä vain haluat.
Voit katsoa jatkuvasti live-ohjelmia mobiililaitteella tai älytelevisiosta.
Tai voit katsoa kymmenittäin väkeviä ohjelmiamme nettiarkistosta.
Valmistaudu saamaan yliluonnollinen läpimurtosi ja lataa ISN-sovellus.
Yliluonnollista! jatkuu.
Alkavatko ihmiset nähdä enkeleitä, kun rukoilet heidän puolestaan?
Olemme aktivoineet monia ihmisiä. Se tapahtuu usein ilmapiirin kautta.
Emme usein laske käsiä ihmisten ylle.
Usein ihmiset saavat voitelun, vaikka en edes opettaisi siitä.
Olet kokenut upeita ihmeitä. Kerro ihmisestä, joka sai uuden silmän.
Palvelin telttakokouksessa, jossa oli noin 6 000 ihmistä.
Näin hengessäni, että Jumala oli lähettänyt parantavan enkelin.
Jakeessa Joh. 5:4 kerrotaan enkelistä, joka tuli Betesdan altaalle -
ja liikutti altaan vettä. Ensimmäinen, joka astui veteen, parani vaivastaan.
Näin parantavan enkelin huoneessa ja aloin liikuttaa vettä.
Samalla aloin palvella tiedon sanojen avulla.
Herra sanoi tekevänsä uutta luovia ihmeitä, joten käskin ihmisiä -
panemaan kätensä sairaan kohdan päälle, jos he tarvitsivat ihmeen.
Sadat ihmiset paranivat tuona iltana. Ensimmäinen todistus oli järkytys.
Eräs mies tuli lavalle ja kysyimme häneltä, mitä hänelle oli tapahtunut.
Hänen serkkunsa oli heittänyt häntä kivellä, kun hän oli kaksivuotias.
Se repi hänen silmänsä irti. Siitä asti silmä oli ollut sokea.
Kun hän laski kätensä silmänsä päälle, Jumala loi sen uudestaan.
Hän sai täydellisen näön saman tien.
Tuollaista enkelit tekevät, ja tämä lahja on jokaisen uskovan ulottuvilla.
Jerame, yksi asioista, jotka kiehtovat minua on se, -
että tiedät näkemiesi enkelien ulkonäöstä, mitä he aikovat tehdä.
Aloin tutkia Raamattua ja sitä, millaisia enkeleitä siellä on.
Sanon ihmisille, että jos he haluavat nähdä taivaan, heidän kannattaa -
tutkia Ilmestyskirjan lukuja 4 ja 5. Niissä kuvataan Jumalan valtaistuinta.
Jos haluaa nähdä enkelien toimivan, täytyy tutkia enkeleitä Raamatussa.
Sanan tutkiskelu ja läheisyys Jeesuksen kanssa ovat avaimet.
Kun tutkimme Sanaa Hengessä, Jumala valaisee Sanansa meille.
Silloin saamme nähdä Raamatussa esiintyvien asioiden toteutuvan.
Saarnaan usein siitä, mitä näen. Jos vaikkapa saarnaan ilosta, -
joka on valmistettu meitä varten, mutta näen enkelin, -
joka kantaa tulisia hiiliä, lentää kahdella siivellä -
ja peittää kasvojaan ja jalkojaan siivillään, muutan saarnaani heti.
Tiedän, että tuo enkeli tekee samaa kuin Jesajan luvussa 6 -
eli puhdistaa ihmisiä. On tulossa vapautuksen ja paranemisen ilta, -
ei ilosta saarnaamisen ilta.
Kun toimin sen mukaan, mitä näen Hengessä, tulokset ovat upeita.
Ihmisiä paranee ja pelastuu joka ilta. Yritän nähdä, mitä taivas haluaa.
Jeesuskin sanoi tekevänsä vain sitä, mitä näki Isän tekevän.
Silloin on helppo tehdä ihmeitä. ―Opetat erilaisista enkeleistä, -
joista moni ei ole kuullutkaan. Millainen on tarkkailijaenkeli?
Tarkkailijat ovat todella kiehtovia. Heistä puhutaan jakeessa Mal. 3:16: -
"Silloin myös Herraa pelkääväiset puhuvat toinen toisensa kanssa, -
ja Herra tarkkaa ja kuulee; ja muisto- kirja kirjoitetaan hänen edessänsä -
niiden hyväksi, jotka Herraa pelkäävät ja hänen nimensä kunniassa pitävät."
Herra tarkkailee ihmisiä kokouksessa.
Hän on niin innoissaan uskovien puheista ja yhteydestä, -
että lähettää enkelin kirjoittamaan heidän puheensa muistiin.
Joskus näen kokouksissamme enkeleitä kynä ja muistilehtiö kädessä.
He kirjoittavat saarnojamme ylös. ―He ovat siis hyviä sihteereitä.
Kyselin Jumalalta, mitä se tarkoittaa.
Ps. 103:20. He täyttävät Jumalan käskyt kuullessaan hänen äänensä.
He tarkkailevat profetian sanaa ja sydämiä, jotka ottavat sen vastaan.
He kirjoittavat näiden ihmisten nimet paperille ja vievät laput Isälle.
Isä toteuttaa Sanan heidän elämässään. ―Kerro kerubienkeleistä.
He tuovat Jumalan kunnian. ―Pidän noista kerubienkeleistä!
Hesekielin luvussa 10 puhutaan kerubeista, jotka kulkevat -
temppelin kynnyksen yli, ja Jumalan kirkkauden hohde tulee huoneeseen.
Ennen lähetystä Jerame näytti minulle jotain. Hän näki enkelin, -
joka jätti jälkeensä höyhenen, jollaista en ole koskaan nähnyt.
Höyhenestä voi vetää irti palan, ja se kasvaa takaisin.
En ole koskaan nähnyt sellaista. Voin näyttää sen teille, jos tahdotte.
Yliluonnollista! jatkuu pian.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet ohjelman katsojat ovat kokeneet ihmeitä ja paranemisia.
Olin katsomassa lähetystä, jossa oli vieraana Guillermo Maldonado.
Olen kärsinyt vuosia diabeteksesta ja fibromyalgiasta, ja ne paranivat.
Kipuni ovat poissa ja verensokerini on taas normaali ilman lääkitystä.
Oikea korvani irtosi autokolarissa vuonna 1983. Minulle tehtiin uusi -
kylkirustosta ja ihosiirteistä, mutta korvassa on ollut tulehduksia, -
ja siinä on huono kuulo. Jerame Nelson sai ohjelmassa sanan, -
että jonkun autokolarissa vaurioitunut korva paranisi.
Kuului napsahdus, ja korva parani. Kiitos suurelle Jumalallemme!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Yliluonnollista! jatkuu.
On mahtavaa, että Jerame pystyy näkemään enkeleitä.
Hän on nähnyt monenlaista, mistä te ette ole kuulleetkaan.
Mutta entäpä minä? Entäpä te?
Voiko tavallinen ihminen nähdä enkeleitä ja toimia heidän kanssaan?
Uskon niin. Jakeissa Ef. 1:15―19 Paavali rukoili, että saisimme -
viisauden ja ilmestyksen hengen Jumalan tuntemisessa -
ja että Pyhä Henki valaisisi sydämemme silmät, -
jotta tuntisimme Jeesuksen kutsun toivon ja perintömme Hänessä.
Jeesus maksoi hinnan myös siitä, -
että voisimme nähdä näkymättömään maailmaan.
Jokainen uskova voi saada tuon näkökyvyn, -
eivät vain profeetat tai muut erityiset ihmiset.
Puhuit maallisessa yliopistossa. Se on minusta hienoa. Mitä tapahtui?
Sain sattumalta kutsun tulla puhumaan erääseen yliopistoon.
Puhuin opiskelijoille, jotka eivät tienneet järjestöstäni juuri mitään.
Sain kutsun, koska koulun sihteeri osallistui kokouksiimme Afrikassa.
Puhuessani heille huomasin, ettei heillä ollut Pyhää Henkeä.
Niinpä he olivat kovin konservatiivisia.
Menin huoneeseeni rukoilemaan läpimurtoa ja voitelua illaksi.
Kun rukoilin, katon läpi laskeutui valtavan suurikokoinen enkeli.
Hän oli lihaksikas ja noin 2,5 metriä pitkä. Tunsin, että huoneessa tuuli.
Tiesin hengessäni, että hän oli muutoksen tuulten enkeli.
Enkeli oli huoneessa noin 10 sekuntia ja nousi sitten katon läpi pois.
Mietin, tapahtuiko se todella. Katsoin maahan ja löysin tämän.
Se näyttää korkkiruuvihöyheneltä.
Herra sanoi minulle, että muutoksen tuulten enkeli -
muuttaa hengellisiä vuodenaikoja kaupungeissa, seurakunnissa -
ja yksittäisten ihmisten elämässä.
He siirtyvät talvesta kevääseen tai keväästä kesään, -
tai paikassa, jossa ei ole tapahtunut ihmeitä, alkaa tapahtua.
Tärkeintä kohtaamisessa on se, millaista hedelmää se tuottaa.
Hedelmästä tiedämme, olemmeko kohdanneet Jumalan.
Tuona iltana eräs nuori nainen reagoi opetukseeni.
Herra sanoi parantavansa kaiken, minkä puolesta rukoilisin.
Sanoin: "Tulkaa lavalle, jos tarvitsette ihmettä." Ensimmäisenä tuli tyttö, -
joka oli ollut autokolarissa. Kaikki tiesivät hänet.
Hänellä oli kasvoissaan 37 metalli- neulaa ja seitsemän metallilevyä.
Ne liukenivat, kun rukoilimme. Lääkäri antoi todistuksen ihmeestä.
Se tapahtui yliopiston kampuksella, ja se oli vasta alkua.
Seuraavaksi parani yliopiston jalkapallojoukkueen tähtipelaaja, -
joka oli ollut sivussa polvivamman takia. Hän juoksi ympäri huonetta.
Nuo 250 nuorta eivät tienneet mitään Jumalan parantavasta voimasta.
Monet eivät olleet edes uskossa, mutta kampuksella alkoi herätys.
Kaiken tämän avain on tässä: -
Osoita Jumalan valtakunnan voima Raamatun perusteella.
Näin ansaitset itsellesi oikeuden puhua Kuninkaasta.
Rukoile nyt sen puolesta, että Jumala avaisi silmämme -
näkemään enkeleitä, tai mitä Hän käskeekin sinun rukoilla. ―Selvä.
Isä, rukoilemme nyt, että avaisit ihmisten silmät näkemään -
ja että kaikki hengelliset suomut tai paholaisen rakentamat esteet, -
jotka estävät meitä näkemästä hengen maailmaan, putoaisivat pois.
Pyydämme näkijän voitelua ja kykyä nähdä taivaalliseen maailmaan -
ja kohdata Jumalaa ja enkeleitä. Pyydämme Jeesuksen nimessä, -
että avaat ihmisten silmät ja korvat tuntemaan Sinua enemmän.
Jeesus sanoi kreikankielisen alkutekstin mukaan: -
"Iankaikkinen elämä on sitä, että tunnette ja koette minut."
Monet ohjelman katsojat ovat kokeneet ihmeitä ja paranemisia.
Minut pahoinpideltiin helmikuussa. Sain aivotärähdyksen ja olin väsynyt.
Niskani parani, kun Sid ja vieras rukoilivat.
Olen 19-vuotias. Ohjelman kautta olen kasvanut Sanan tuntemisessa -
ja Jumalan yliluonnollisessa. Todistukset ovat lisänneet uskoani.
Haluan elää pyhää elämää. En tiedä, missä olisi ilman ohjelmaa.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Noin 40 vuotta sitten vieraani ura eteni loistavasti, -
kun Jumala tunkeutui yhtäkkiä hänen olohuoneeseensa, -
liimasi hänet maahan ja näytti hänelle hetkessä Raamatun kertomukset -
kuin hän olisi ollut niissä mukana.
Hän sanoo, että vain harvat lopun ajan näkemyksistä ovat oikein, -
koska ne eivät ota huomioon juutalaisten ja Israelin roolia.
Kun ymmärrämme sen, lopun aikoja on helppo ymmärtää.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki